OpenLLM-France/wikimedia huggingface dataset:
# Església de Sant Martí de Canals

Sant Martí és l'església parroquial romànica al poble del Sant Martí de Canals, pertanyent al municipi de Conca de Dalt, al Pallars Jussà. Fins al 1969 formava part del terme municipal de Claverol. Fou consagrada el 1349, però es pot tractar d'una segona consagració, ja que està àmpliament documentada des del 966, almenys, lligat sempre al monestir de Santa Maria de Gerri.
És un edifici d'una sola nau, amb capçalera plana, sense absis exempt. Ha estat molt transformat al llarg de la història, i costa de diferenciar les parts originals dels afegits posteriors. La part medieval de la construcció no sembla anterior al segle xii. Un element molt significatiu d'aquesta església és l'espadanya, que conté dues campanes, conservades malgrat el pas del temps. La petita és de l'any 1690, i la grossa, del 1788. Se'n pot escoltar el so a través de l'enllaç extern de més avall.

## Bibliografia

* ADELL I GISBERT, Joan-Albert i CASES I LOSCOS, Maria Lluïsa. "Mare de Déu de la Serreta". Dins El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7
* CASTILLÓ, Arcadi i LLORER, T. "El Pont de Claverol", a El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.

## Enllaços externs

* Institut Cartogràfic de Catalunya
* Campanes de Sant Martí de Canals
# La noche avanza

La noche avanza és una pel·lícula mexicana de 1952 i dirigida per Roberto Gavaldón, protagonitzada per Pedro Armendáriz i Ana Blanch.

## Sinopsi

Marcos (Pedro Armendáriz) és un pilotari que festeja moltes dones, una de les quals és la recentment vídua Sara (Anita Blanch). Marcos enganya la seva amant, Lucrecia (Eva Martino) i menysprea la seva enamorada milionària Rebeca (Rebeca Iturbide). Per part seva, Armando (Carlos Múzquiz), el germà de Rebeca, té problemes amb Marcial (José María Linares Rivas) pels seus deutes d'apostes de frontó).
Sara, després de quedar abandonada a Manila, és visitada per Marcos, qui li promet anar amb ella a l'Havana. Lucrecia rebutja Marcial i aquest es baralla amb Marcos en un cabaret buit. Marcos intenta convèncer Rebeca que avorti, però ella li confessa que Marcos és el pare del nen que espera. Per això, Marcos li demana al pare de Rebeca que fingeixi consentir el seu matrimoni, la qual cosa la porta a intentar suïcidar-se. Armando la deté i s'assabenta que és amant de Marcos, per la qual cosa la bufeteja.
Marcial intenta obligar Marcos a perdre un partit pel deute d'Armando, però com aquest paga, el pilotari guanya i insulta Marcial. Ell ofereix diners als esbirros a canvi de la seva vida i demana a Sara per a pagar, però com ella no pot donar-li res forcegen i ella mor. Ell aconsegueix que li canviïn un xec i fuig, però en un avió Rebeca l'enxampa i el mata.

## Repartiment

El repartiment principal és compost per:
* Pedro Armendáriz com Marcos Arizmendi.
* Ana Blanch com Sara.
* Rebeca Iturbide com Lucrecia.
* José María Linares Rivas com Marcial Gómez.
* Julio Villarreal com Villarreal.
* Armando Soto la Marina com "El chicote".
* Carlos Múzquiz com Armando.
* Wolf Ruvinskis com Bodoques.
* Francisco Jambrina com el doctor Luis.
* Roberto Y. Palacios com Li Chan.

## Recepció

Aquest film ocupa el lloc 54 dins de la llista de les 100 millors pel·lícules del cinema mexicà, segons l'opinió de 25 crítics i especialistes del cinema a Mèxic, publicada per la revista Somos en juliol de 1994.

## Referències

* ↑ Ayala Blanco, Joirge. Cartelera cinematográfica 1950-1959, p. 88.
* ↑ García Riera, Emilio. Historia Documental del Cine Mexicano. 6, p. 98 y 100.
* ↑ Cineteca Nacional, CONACULTA. Expediente No. A-02238 "La noche avanza". México: Centro de Documentación e Información, Ficha de Filmes Nacionales..
* ↑ «Las 100 mejores películas del cine mexicano». Arxivat de l'original el 8 de febrer de 2010. [Consulta: 23 gener 2009].

## Enllaços externs

* La noche avanza a YouTube
# Una ombra en el jardí

Una ombra en el jardí és una pel·lícula espanyola de thriller del 1989 que fou l'opera prima del seu director, Antonio Chavarrías i Ocreña, on hi fa una encertada reflexió sobre la fatalitat. Ha estat doblada al català.

## Sinopsi

Luis, un botànic reeixit però desequilibrat psíquicament, veu com la seva esposa Tona l'abandona per un altre home. Marxa de casa i s'instal·la en un pis del Raval. Obsessionat per les traces de l'antiga inquilina del pis, la busca d'una manera fetitxista i comença a mantenir amb ella una relació molt íntima però ambigua. Tanmateix, el retorn de Tona el porta a un carreró sense sortida, i per aquest motiu l'assassina. Aleshores esdevé un home assetjat per la policia i per la desconfiança que comença a sentir Ana.

## Repartiment

* Mathieu Carrière ... Luis
* María Barranco... Ana
* Fermí Reixach... Policia
* Montserrat Salvador... Veïna
* Mar Targarona... Tona

## Premis

* 34a edició dels Premis Sant Jordi de Cinematografia: Millor opera prima
* Setmana del Cinema Espanyol de Múrcia de 1989: millor música i millor actor.
* Premis de Cinematografia de la Generalitat de Catalunya 1989

## Referències

* ↑ Una sombra en el jardín, El País, 26 de desembre de 1990
* ↑ Al jardí a esadir.cat
* ↑ Una sobre en el jardín a Fotogramas
* ↑ La noche de los premios Sant Jordi, La Vanguardia, 1 de juny de 1990
* ↑ Premis Nacionals de Cultura 1932-1968, pàgina 68
# Murina hkakaboraziensis

Murina hkakaboraziensis és una espècie de ratpenat de la família dels vespertiliònids. És endèmic de Myanmar. És un ratpenat de petites dimensions, amb una llargada de cap a gropa de 35,5 mm, els avantbraços de 29,6 mm, la cua de 30,1 mm, els peus de 8,6 mm, les orelles de 17 mm i un pes de fins a 3,4 g. El seu nom específic, hkakaboraziensis, significa 'del Hkakabo Razi' en llatí. S'alimenta d'insectes. Com que fou descoberta fa poc, encara no se n'ha avaluat l'estat de conservació.

## Referències

* ↑ Soisook, Pipat; Thaw, Win Naing; Kyaw, Myint; Lin Oo, Sai Sein; Pimsai, Awatsaya; Suarez-Rubio, Marcela; Renner, Swen C. «A new species of Murina (Chiroptera: Vespertilionidae) from sub-Himalayan forests of northern Myanmar» (en anglès). Zootaxa, 4.320, 1, 2017, pàg. 159. DOI: 10.11646/zootaxa.4320.1.9. ISSN: 1175-5334.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Llinda de Can Sais-Jansana

La Llinda de Can Sais-Jansana és una obra de Vidreres (Selva) inclosa a l'Inventari del Patrimoni Arquitectònic de Catalunya.

## Descripció

Es tracta d'una llinda antiga situada en un pati posterior a l'aire lliure. La seva conservació es deu a la inscripció que conté, que dona informació de la religiositat popular i del constructor de la casa al segle xviii.
El dintell, que està trencat per tres parts esquerdades, té forma rectangular. Malgrat això, a la part superior té un encaix per a sostenir les mènsules d'un antic balcó que existia sobre la porta principal d'aquesta casa. Aquestes pedres mensulars també es conserven en altres parts del pati-jardí dels Sais-Jansana.
La llinda porta una inscripció que diu el següent: “TEM A DEU / I AL PECAT / INVOCA LA MARE DE DEU I SERAS ACONSOLAT / F CO COMA NATURAL DE MONTEGUT PROP / DE TORTELLA MESTRA DE CASAS FABRE I DE 1779”.

## Referències

* 1 2 3 «Llinda de Can Sais-Jansana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 juliol 2018].
# Esparregueres (Santa Pau)

Esparregueres és una masia de Santa Pau (Garrotxa) inclosa a l'Inventari del Patrimoni Arquitectònic de Catalunya.

## Descripció

És un mas situat dalt d'un pujol, dominant les terres de Mieres. Va ser bastida al segle xvii, com ho confirma la llinda de la porta principal, i es va remodelar i ampliar al segle xviii. Disposa de dues façanes impressionants: la principal, situada a l'oest, amb la porta d'entrada i la font (1731) i la façana encarada a l'est, amb dos grans pisos de balconades. L'interior es troba molt descuidat, exceptuant una petita part arreglada per a segona residència.

### Llars de foc

Destaquen les llars de focs i el forn de pa. Disposava de diverses llars de focs, però destaca la del menjador del primer pis. Conserva les esmolles, la pala i el braç per sostenir les peroles damunt les brases, tot de ferro forjat. També es conserva un forn de pa en una altra habitació. Aquesta distribució no és corrent, ja que normalment el forn és situat al costat de la llar de foc.

### Llindes

Pel que fa a les llindes, la de la porta principal diu "Y / BANET ESPARAGERAS AVUI 19 / DEGUY DEL' ANY 1687". La de la porta d'accés al gran trull d'oli: 1745 La de la porta d'accés a l'oratori: "18 03", amb una creu al mig.

### Moles del trull d'oli

A la planta baixa del Mas hi havia una gran sala destinada a l'elaboració de l'oli. Es conserven les moles, una premsa de l'any 1914 i les restes d'una premsa més primitiva. Les moles estan formades per un gran contenidor de forma circular que conté diferents forats pels quals sortien les olives xafades. Es movia amb la força d'un cavall, que feia rodar una gran pedra. La seva complicada estructura de fusta fa pensar que va ser instal·lat coetàniament a la construcció de la casa, al segle xvii.

## Història

El mas Esparregueres va ser molt important dins la vall de Sallent. Disposava d'un gran trull d'oli que li permetia el seu monopoli; així mateix recollia gran quantitat de cereals que emmagatzemava a les dues grans pallisses que, a manera de porxo, guarden l'era i la porta d'entrada. Restes que testimoniegen el seu passat gloriós són dos bonics llits de ferro, un d'ells amb decoracions amb esmalts, calaixeres de roure mig corcades, balancins i diferents objectes de llautó i aram.

## Referències

* 1 2 3 4 5 6 7 8 9 «Mas Esparregueres». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 octubre 2016].
# Gallina cega (desambiguació)

«Gallina cega» té aquests significats:
Gallina cega es pot referir a:
* gallina cega, un joc infantil en el qual es tapen els ulls a un jugador seleccionat.
* La gallina cega, quadre de Francisco de Goya pintat entre 1788 i 1789.
* La gallina cega (Fragonard), quadre de Jean-Honoré Fragonard cap al 1769.
# Murina harrisoni

Murina harrisoni és una espècie de ratpenat de la família dels vespertiliònids. Dins del gènere Murina, pertany al grup cyclotis.
Aquesta espècie fou descoberta i descrita a principis del segle xxi. Es caracteritza pel punt d'acoblament del plagiopatagi, la gran mida del crani, la forma distintiva del rostre i la mida relativa de les incisives superiors. Se l'ha observat al Parc Nacional de Kirirom (Cambodja), a boscos de galeria semiperennes pertorbats. També se l'ha vist a Tailàndia.

## Referències

* 1 2 Csorba, G; Bates, PJJ «Description of a new species of Murina from Cambodia (Chiroptera: Vespertilionidae: Murininae)» (en anglès). Acta Chiropterologica, 7, 2005, pàg. 1-7.
* ↑ Bates, P.; Francis, C. Murina harrisoni. UICN 2012. Llista Vermella d'espècies amenaçades de la UICN, edició 2012, consultada el .
* ↑ Csorba, G. «Description of a new species of Murina from Vietnam (Chiroptera: Vespertilionidae: Murininae)» (en anglès). Occasional Papers, Museum of Texas Tech University, 268, 2007, pàg. 1-10. Arxivat de l'original el 2016-03-03 [Consulta: 15 agost 2013].
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Lliga de Maio de futbol

La Lliga de Maio de futbol és la lliga regional de l'illa de Maio, Cap Verd. El campió disputa la lliga capverdiana de futbol.

## Clubs participants temporada 2014/2015

* 11 Unidos
* Académica Calheta
* Académico 83
* Barreirense
* Beira Mar
* Santana
* Morrerense

## Historial

Font:

### Campionat de Maio

* 1991-92: Académico 83
* 1992-93: desconegut
* 1993-94: Académico 83
* 1994-95: Académico 83
* 1995-96: Onze Unidos
* 1996-97: Beira Mar
* 1997-98: Académico 83
* 1998-99: Onze Unidos
* 1999-00: Académico 83
* 2000-01: Onze Unidos
* 2001-02: Onze Unidos
* 2002-03: Onze Unidos
* 2003-04: Onze Unidos
* 2004-05: Onze Unidos
* 2005-06: Barreirense
* 2006-07: Académica da Calheta
* 2007-08: Académica da Calheta
* 2008-09: Onze Unidos
* 2009-10: Barreirense
* 2010-11: Onze Unidos
* 2011-12: Académico 83
* 2012-13: Académico 83
* 2013-14: Académica da Calheta
* 2014-15: Académico 83

### Primera Divisió

* 2015-16: Académico 83
* 2016–17: Onze Unidos
* 2017–18: Barreirense FC
* 2018-19: Académico 83

## Referències

* ↑ «Cape Verde Islands - List of Regional Tournament Winners». rsssf.com. [Consulta: 16 desembre 2017].

## Enllaços externs

* RSSSF
# Healy (cràter)

Healy és un cràter d'impacte que es troba més enllà de l'extrem nord-oest de la Lluna, a la cara oculta del satèl·lit. Està situat al sud-est de la plana emmurallada del cràter Landau, i a l'oest de Lorentz, una altra plana emmurallada.
La vora de Healy està poc desgastada, amb un petit cràter incrustat en el seu costat nord-est. Les parets internes i el sòl manquen de trets distintius, sense impactes ressenyables.

## Cràters satèl·lit

Per convenció, aquests elements s'identifiquen als mapes lunars col·locant la lletra al costat del punt mitjà del cràter que està més pròxim a Healy.
| Cràters satèl·lit. Fotografia de la misiónLunar Reconnaissance Orbiter | Healy Coordenades Diàmetre J 30° 12′ N, 108° 48′ O﻿ / ﻿30.2°N,108.8°O﻿ / 30.2; -108.8﻿ (Healy J) 42 km N 30° 54′ N, 110° 48′ O﻿ / ﻿30.9°N,110.8°O﻿ / 30.9; -110.8﻿ (Healy N) 42 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.
# La família Robinson

La família Robinson (家族ロビンソン漂流記 ふしぎな島のフローネ, Kazoku Robinson Hyōryūki Fushigi na Shima no Furōne) és una sèrie d'anime produïda per la Nippon Animation. La història està vagament basada en la novel·la Der Schweizerische Robinson ('El Robinson suís') de Johann David Wyss. Va ser emesa al Japó al 1981 dins del contenidor infantil Sekai Meisaku Gekijō i va ser el primer anime a emetre's en català l'any 1984, quan es va emetre pel Circuit Català de TVE.

## Argument

En un llarg viatge en vaixell des de Suïssa a Austràlia, una família pateix un naufragi; per sort, el vaixell s'estanca a unes roques al mar i poden sobreviure. Els membres de la família Robinson són els únics sobrevivents i afortunadament troben una illa deserta que des de llavors es converteix en la seva nova llar. Lluny de la civilització, la família Robinson ha de valdre's de tot el que puguin trobar a l'illa per tal de sobreviure. El pare, un metge suís amb gran coneixement, sap el necessari sobre el món salvatge per a guiar a la seva esposa i fills, com ajudar-los a fabricar tota mena d'utensilis necessaris. Passat un temps poden fabricar-se una casa gran a la copa d'un arbre que els aporta un lloc a on dormir i protegir-se de visites indesitjades a la nit. Cada membre de la família treu forces d'aquesta experiència fins al dia en què podran continuar el seu viatge.

## Adaptació

El personatge de Flone no existeix a la novel·la original. Allà família Robinson consisteix únicament de pare, mare, i quatre fills (cap filla). Probablement, el personatge de Flone va ser creat en aquesta versió per atreure a més noies com a espectadors. També es canvia el nom del germà gran de Fritz a "Franz" i el personatge de Jack té tres anys en lloc de deu.

## Doblatge

| Personatge | Japonès | Català |
| Flone Robinson | Yoshiko Matsuo | Teresa Soler |
| Franz Robinson | Tōru Furuya | Jaume Nadal |
| Jack Robinson | Makoto Kōsaka | Júlia Otero |
| Dr. Ernest Robinson | Katsuhiko Kobayashi | Jaume Comas |
| Anna Robinson | Michiko Hira | Àngels Gonyalons |
| Capità Morton | Ichirō Naga | Vicenç Manel Domènech |
| Tom Tom | Yoku Shioya | Francesc Figuerola |
| Emily | Kaoru Kurosu | Vicky Martínez |

## Referències

* ↑ «Programació de la televisió». Barcelona: Diari Avui, 01-05-1984. [Consulta: 14 abril 2020].
* ↑ «Fitxa de doblatge La Família Robinson». El Doblatge. [Consulta: 24 març 2023].

## Enllaços externs

* Sèrie en català a Youtube
# Giustino (Trento)

Giustino és un municipi italià, dins de la província de Trento. L'any 2007 tenia 742 habitants. Limita amb els municipis de Bleggio Inferiore, Caderzone, Carisolo, Massimeno, Pinzolo, Spiazzo, Stenico, Strembo i Vermiglio.

## Administració

Llista d'alcaldes :
| Període | Identitat | Partit |
| 2008- | Luigi Tisi | Llista cívica |
# United Daughters of Confederacy

United Daughters of Confederacy (en català: les Filles Unides de la Confederació) Son una organització fraternal, formada per dones descendents de soldats confederats, que fou creada en l'any 1894, per Caroline Meriwether Goodlett (1833-1914) i Anna Davenport Raines (1853-1915), antigues infermeres de l'Exèrcit dels Estats Confederats, amb una finalitat similar a l'associació Sons of Confederate Veterans però pensada per a dones, principalment òrfenes i vídues de guerra confederades. Ha estat una de les encarregades de mantenir la flama sudista a nivell cultural.

## Referències

* ↑ Elder, Angela Esco. «United Daughters of the Confederacy». A: New Georgia Encyclopedia. Athens: University of Georgia Press, 2010.

## Enllaços externs

* (anglès) Pàgina oficial
# Murina hilgendorfi

Murina hilgendorfi és una espècie de ratpenat de la família dels vespertiliònids. Viu a la Xina, el Japó, Corea del Nord, Corea del Sud, Mongòlia i Rússia. El seu hàbitat natural són les zones muntanyoses de fins a 4.000 msnm, on viu en boscos de coníferes i frondoses. No hi ha cap amenaça significativa per a la supervivència d'aquesta espècie.

## Referències

* ↑ Tsitsulina, K. Murina hilgendorfi. UICN 2008. Llista Vermella d'espècies amenaçades de la UICN, edició 2008, consultada el 16 agost 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Lobras

Lobras és un municipi de l'Alpujarra Granadina (província de Granada). Limita amb els municipis de Juviles, Bérchules, Cádiar, Albondón i Cástaras. L'ajuntament està format pels nuclis de Lobras i Tímar. Pel seu terme municipal passa el riu Guadalfeo i es localitza en el vessant sud de Sierra Nevada.
Aquest poble és el més petit en població de tota la comarca. L'arquitectura dels seus habitatges tenen clares coincidències amb les edificacions amazigues del nord d'Àfrica.

## Enllaços externs

* Microweb turística de Lobras realitzada pel Patronat de Turisme de Granada Arxivat 2008-02-29 a Wayback Machine.
* Dades socioeconòmiques de Lobras al Sistema d'Informació Multiterritorial d'Andalusia
* Situació de Lobras al Sistema d'Informació Multiterritorial d'Andalusia
* Pàgina oficial de Lobras
* Pàgina sobre Tímar, localitat del municipi
# Heazlewoodita

La heazlewoodita és un mineral de la classe dels sulfurs. Rep el seu nom de la seva localitat tipus, al districte de Heazlewood (Tasmània, Austràlia).

## Característiques

La heazlewoodita és un sulfur de fórmula química Ni₃S₂. Cristal·litza en el sistema trigonal. Es troba de manera massiva, en grans fins o compacta; rarament en forma de cristalls diminuts. La seva duresa a l'escala de Mohs és 4. És un mineral semblant a la químicament similar godlevskita.
Segons la classificació de Nickel-Strunz, l'heazlewoodita pertany a «02.B - Sulfurs metàl·lics, M:S > 1:1 (principalment 2:1), amb Ni» juntament amb els següents minerals: horomanita, samaniïta, oregonita, vozhminita, arsenohauchecornita, bismutohauchecornita, hauchecornita, tel·lurohauchecornita, tučekita, argentopentlandita, cobaltopentlandita, geffroyita, godlevskita, kharaelakhita, manganoshadlunita, pentlandita, shadlunita i sugakiïta.

## Formació i jaciments

Acostuma a trobar-se en dunites serpentinitzades i lherzolites, i en ofiolites, probablement d'origen hidrotermal. També se'n troba en xenòlits del mantell, en intrusions màfiques estratificades i en cromitites, on podria tractar-se d'un mineral secundari de baixa temperatura. Sol trobar-se associada a altres minerals com: andradita, awaruïta, magnetita, pentlandita, shandita o diversos minerals del subgrup de la serpentina. Va ser descoberta l'any 1896 a la mina Lord Brassey, al districte de Heazlewood (Tasmània, Austràlia).

## Referències

* ↑ «Heazlewoodite» (en anglès). Mindat. [Consulta: 12 febrer 2016].
* 1 2 «Heazlewoodite» (en anglès). Handbook of Mineralogy. [Consulta: 12 febrer 2016].
# Esports de taula

Els esports de taula o esports de planxa o esports de lliscament són esports que es practiquen amb alguna mena de tauló com a equip primari. El surf va ser el primer esport de taula del món. Amb el temps la quantitat d'esports ha augmentat i en l'actualitat existeixen una varietat d'aquesta mena d'esports, entre els més comuns es troben:
* Surf de neu
* Surf de sorra
* Surf de vela
* Surf d'estel
* Surf
* Monopatí de carrer
* Mountainboarding
* Longboarding
* Surfesquí
* Asfaltboarding
* Bodyboarding
* Kneeboarding
* Pineboarding
* Riverboarding
* Skimboarding
* Waveboarding
* Wakeskate
* Freeboarding
# Llista de la Reforma dels Turcmans

La Llista de la Reforma dels Turcmans Iraquians fou una coalició electoral que va concórrer a les eleccions legislatives kurdes del 25 de juliol de 2009 i va obtenir 7.077 vots (0,38%) i un escó. estava encapçalada pel Front Turcman Iraquià. Estava dirigida per Abdul Qadir Zangana i tenia com a objectiu reforçar la influència dels turcmans.

## Referències

* Llistes electorals Arxivat 2011-07-27 a Wayback Machine. (anglès)